Princi i vogël

Princi i vogël (frëngjisht: Le Petit Prince; ), botuar së pari në prill 1943, është një roman, vepra më e famshme e aristokratit, shkrimtarit, poetit, dhe aviatorit pionier frëng Antoine de Saint-Exupéry.

 Vështrim 
Romani është votuar si libri më i mirë i shekullit të 20-të në Francë. E përkthyer në 300 gjuhë dhe dialekte, përkatësisht në gjuhën shqipe ka disa variante, nga Gjyltekin Shehu (1965), Rifat Kukaj (1985), Petro Zheji (1986), Dorina Paço (1986) Naum Prifti (2000), Nikolin Todolli (2003), përshtatje nga Vasilika Sherifi (2006), Shpëtim Çuçka (2008), Silvester Manaj (2014), Amantia Kapo (2015), Miraka (2017) dhe Ergisa Bebja (2022). Shet rreth dy milionë kopje në vit, dhe me vit-për-datën e shitjes të mbi 140 milionë kopje në mbarë botën, është bërë një nga librat më të shitur dhe më të përkthyer ndonjëherë.

Pas shpërthimit të Luftës së Dytë Botërore, Saint-Exupéry iku në Amerikën e Veriut. Pavarësisht trazirave personale dhe shëndetit të lig, prodhoi pothuajse gjysmën e shkrimeve për të cilat do të mbahej mend, duke përfshirë një rrëfenjë të butë për vetminë, miqësinë, dashurinë dhe humbjen, në formën e një të princi të që po vizitonte Tokën. Një memuar i herëshëm i autorit tregonte përvojat e tij me avacionin mbi shkretëtirën e Saharasë, dhe mendohet se mbi këto përvoja shkruajti Princin e vogël.

Pas botimit të parë, romani është përshtatur në forma të ndryshme artistike e mediatike, duke përfshirë regjistrimet audio regjistrimet, vënien në skenë, filma, televizione, balete dhe opera.

Megjithëse i përshkruar si libër për fëmijë, Princi i vogël bën vërejtje të shumta rreth jetës dhe të natyrës njerëzore.
Për shembull, Saint-Exupéry tregon për një dhelpër që takon princin përgjatë udhëtimeve të tij në Tokë. Thelbi i historisë qëndron në thënien e dhelprës "Njëri mund të shohë qartë vetëm nga zemra. Thelbësorja është e padukshme për syrin." Thelbe të tjera të thëna nga dhelpra janë: "duhet të mbash përgjegjësi, përgjithmonë, për çfarë ke zbutur" dhe "Është koha që ke humbur për trëndafilin tuaj që e bën të jetë aq të rëndësishëm." Mesazhet e dhelprës janë ndoshta citatet më të famshme të librit sepse merren me marrëdhëniet njerëzore.

 Shih edhe 
 Letërsia për fëmijë

 Referime 

Kategoria:Roman francezë 1943
Kategoria:Romane francezë për fëmijë
Kategoria:Letërsi frënge
Kategoria:Vepra për fëmijë